Eygló Harðardóttir , félags - og húsnæðismálaráðherra , afhenti í dag verðlaunin ; Múrbrjótinn , fyrir hönd Landssamtakanna Þroskahjálpar í tilefni af alþjóðlegum degi fatlaðs fólks . Verðlaunin eru veitt þeim sem hafa sýnt frumkvæði og ýtt undir nýsköpun sem styður við þátttöku fatlaðs fólks í samfélaginu . Múrbrjótarnir sem afhentir voru í dag eru hannaðir af listamönnum á handverkstæðinu Ásgarði . Þá hlutu Embla Guðrúnar - og Ágústsdóttir og móðir hennar Guðrún Hjartardóttir fyrir fræðsluerindið : „ Af hverju er barnið mitt ekki úti að éta sand ? “ sem fjallar um reynslu þeirra af skólagöngu fatlaðs barns frá sjónarhóli foreldris og barnsins sjálfs . Mæðgurnar hafa flutt erindi sitt rúmlega 40 sinnum í grunnskólum , leikskólum , á þjónustumiðstöðvum Reykjavíkurborgar og víðar og náð þannig til um 1.800 manns . Stígamót hlutu einnig Múrbrjótinn fyrir það frumkvæði að ráða til sín sérfræðing í málefnum fatlaðs fólks til að annast fræðslu og þjónustu . Á Akureyri hlaut Birna Guðrún Baldursdóttir Múrbrjótinn fyrir að reka klúbb fyrir ungmenni á einhverfurófi . Klúbburinn tók til starfa í ársbyrjun 2013 og síðan þá hefur bæst við sambærilegur klúbbur fyrir fullorðna .